ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουλίου 1997 για έγκριση του σχεδίου τεχνικής δράσης 1996/97 για τη βελτίωση των γεωργικών στατιστικών (Κείμενο που παρουσιάζει ενδιαφέρον για τον ΕΟΧ) (97/599/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 96/411/ΕΚ του Συμβουλίου, της 25ης Ιουνίου 1996, για τη βελτίωση των κοινοτικών γεωργικών στατιστικών (1), και ιδίως το άρθρο 4 παράγραφος 1,

Εκτιμώντας:

ότι, σύμφωνα με το άρθρο 4 παράγραφος 1 της απόφασης 96/411/ΕΚ, η Επιτροπή καθορίζει κάθε έτος, σύμφωνα με τη διαδικασία που προβλέπεται στο άρθρο 10, ένα σχέδιο τεχνικής δράσης για τις γεωργικές στατιστικές 7

ότι το σχέδιο τεχνικής δράσης 1996/97 (1ο και 2ο μέρος) εγκρίθηκε δυνάμει της απόφασης 97/19/ΕΚ της Επιτροπής (2) 7

ότι το σχέδιο τεχνικής δράσης 1996/97 (3ο μέρος) καταρτίστηκε με βάση τις προτεραιότητες της Επιτροπής όσον αφορά τις στατιστικές ανάγκες 7

ότι οι δράσεις που προβλέπονται από το σχέδιο αυτό εντάσσονται στον κατάλογο των στατιστικών τομέων όπου υπάρχουν νέες ή αυξανόμενες ανάγκες που εμφανίζονται στο παράρτημα ΙΙ της απόφασης 96/411/ΕΚ 7

ότι, σύμφωνα με το άρθρο 6 της απόφασης 96/411/ΕΚ, η Κοινότητα συμμετέχει στις δαπάνες που πραγματοποιεί κάθε κράτος μέλος για την προσαρμογή των εθνικών συστημάτων ή για τις προπαρασκευαστικές εργασίες που αφορούν τις νέες ή αυξανόμενες ανάγκες, και οι οποίες αποτελούν μέρος ενός σχεδίου τεχνικής δράσης 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο τεχνικής δράσης 1996/97 (3ο μέρος) για τη βελτίωση των γεωργικών στατιστικών περιλαμβάνεται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Ιουλίου 1997.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ L 162 της 1. 7. 1996, σ. 14.

(2) ΕΕ L 6 της 10. 1. 1997, σ. 45.

ΠΑΡΑΡΤΗΜΑ

ΣΧΕΔΙΟ ΤΕΧΝΙΚΗΣ ΔΡΑΣΗΣ 1996/97 - 3ο ΜΕΡΟΣ

1. Το σχέδιο τεχνικής δράσης για τη βελτίωση των γεωργικών στατιστικών (TAPAS), που ενέκρινε στις 16 Δεκεμβρίου 1996 (1) η Επιτροπή, προβλέπει ένα τρίτο μέρος, η απόφαση για το οποίο θα ληφθεί την άνοιξη του 1997, στο οποίο ορίζονται τα μέτρα που θα περιληφθούν και το ποσό χρηματοδοτικής ενίσχυσης που θα χορηγήσει η Επιτροπή για τα μέτρα αυτά.

2. Σκοπός των μέτρων που ορίζονται στο τρίτο μέρος είναι η βελτίωση των στατιστικών στους ακόλουθους τομείς:

i) ισοζύγια εφοδιασμού:

α) ισοζύγια σιτηρών και άλλων μεγάλων καλλιεργειών, ισοζύγια οπωροκηπευτικών, ισοζύγια γαλακτοκομικών προϊόντων 7

β) ισοζύγια ζωοτροφών,

ii) στατιστικές ζωικής παραγωγής:

α) προβλέψεις παραγωγής 7

β) περιεκτικότητα σε πρωτεΐνες των γαλακτοκομικών προϊόντων.

Η Επιτροπή θα συμμετάσχει στη χρηματοδότηση των μέτρων που θα ληφθούν στους παραπάνω τομείς. Η συμβολή αυτή δεν θα υπερβεί, ανά κράτος μέλος, τα ποσά που αναγράφονται στο συνημμένο πίνακα.

3. Η κύρια βελτίωση την οποία πρέπει να επιδιώκουν τα κράτη μέλη στις δράσεις τους είναι η ακόλουθη:

i) ισοζύγια εφοδιασμού:

α) αποθέματα σιτηρών και άλλων υπαίθριων καλλιεργειών, οπωροκηπευτικών και γαλακτοκομικών προϊόντων:

- ενημέρωση ή κατάρτιση ισοζυγίων εφοδιασμού, ιδίως όσον αφορά τα σιτηρά, τα οπωροκηπευτικά και τα γαλακτοκομικά προϊόντα,

- λήψη μέτρων στα οποία περιλαμβάνονται και έρευνες για βελτιωμένες εκτιμήσεις ορισμένων θέσεων του ισοζυγίου (αποθέματα, κατανάλωση κ.λπ.) 7

β) ζωοτροφές:

- ενημέρωση ή κατάρτιση ισοζυγίων ζωοτροφών,

- βελτιωμένη γνώση όσον αφορά την παροχή και την κατανάλωση των εμπορικών ζωοτροφών με τις οποίες εφοδιάζονται τα αγροκτήματα,

- μεθοδολογικές μελέτες για καλύτερη αξιολόγηση ορισμένων καταχωρίσεων του ισοζυγίου,

ii) στατιστικές ζωικής παραγωγής:

α) βελτιωμένες προβλέψεις παραγωγής:

- μέσω της συμπλήρωσης των ερευνών ζωικού κεφαλαίου από άλλες πηγές πληροφόρησης,

- μέσω της βελτίωσης των υφιστάμενων ερευνών ζωικού κεφαλαίου,

- μέσω της βελτίωσης της πληροφόρησης που προέρχεται από άλλες πηγές, καθώς και μέσω της βελτίωσης της μεθοδολογίας πρόβλεψης.

Προς το σκοπό αυτό μπορούν, ειδικότερα, να χρησιμοποιηθούν οι στατιστικές σφαγίων, βελτιωμένα μοντέλα προβλέψεων παραγωγής, να αξιοποιηθούν καλύτερα οι στατιστικές σειρές για το ζωικό κεφάλαιο (κατανομή και ανάλυση ανά μέγεθος και ανά κατηγορία κ.λπ.) 7

β) περιεκτικότητα των γαλακτοκομικών προϊόντων σε πρωτεΐνες: μεθοδολογικές μελέτες προκειμένου να καλυφθεί η ανάγκη για παροχή τακτικών στατιστικών στον εν λόγω τομέα.

>ΘΕΣΗ ΠΗΝΑΚΑ>

(1) ΕΕ L 6 της 10. 1. 1997, σ. 45.